Boererate.com: Kafeïen gebruik om te toets vir Parkinson se siekte
Kafeïen gebruik om te toets vir Parkinson se siekte
Die kafeïenvlak in die bloed bied dalk ’n eenvoudige manier om Parkinson se siekte te diagnoseer.
’n Studie gepubliseer in die joernaal Neurology het bevind dat persone met Parkinson se siekte aansienlik laer vlakke van kafeïen in hul bloed gehad het as mense sonder die siekte, selfs al het hulle dieselfde hoeveelheid kafeïen verteer.
Volgens Dr. Shinji Saiki, van die Juntendo-universiteit in Tokio, het vorige studies het getoon dat daar 'n verband bestaan tussen kafeïen en 'n laer risiko om Parkinson se siekte te ontwikkel, maar ons weet nie veel van hoe kafeïen in die mense met die siekte gemetaboliseer word nie.
Ook betrokke by die studie was Dr. David Munoz van die Universiteit van Toronto in Kanada. Volgens hom beteken dit dat, as hierdie uitslae bevestig kan word, dit ’n maklike toets vir die vroeë diagnose van Parkinson's kan wees, moontlik selfs voordat simptome voorkom.
Etikette: Parkinson se siekte